בית החולים ביספביירג

בית החולים ביספביירג (בדנית: Bispebjerg Hospital, בקיצור BBH) הוא בית חולים השוכן ברובע ביספיירג של קופנהגן, בירת דנמרק.
יחד עם עוד מספר בתי חולים, הוא חלק מבית החולים האוניברסיטאי של קופנהגן, והוא מסונף לפקולטה למדעי הבריאות באוניברסיטת קופנהגן.
הוא הוקם בשנת 1913 ויש לו 3000 עובדים.
בית החולים משרת את אזור "העיר" הכולל את פרדריקסברג ומרבית העיר קופנהגן עם בערך 400,000 תושבים. בינואר 2012 התמזג בית החולים בביפביירג עם בית החולים פרידריקסברג.
תוכננה החל משנת 2015 ועד שנת 2025 בתמיכת האיחוד האירופי, בנייתו של בית חולים כללי חדש עם מחלקה לטיפול חירום ומחלקה פסיכיאטרית חדשה.

==היסטוריה==
בית החולים יחד עם הגנים הסמוכים הוקמו בשנים 1913-1908 על גבעת ביספביירג באקה כמו נאת מדבר ירוקה באמצע העיר. מעל בניין בית החולים נשקפים העיר והגנים. בית החולים כולל ביתנים ישנים ובניינים שהתווספו עם הזמן והם מחוברים במערכת מנהרות תת-קרקעיות. בהתחלה השתרע בית החולים על שטח של 200 דונם וכלל 700 מיטות. בשנות ה-1930–1940 הועלה מספר המיטות ל-1000.
האדריכל של הבניין המקורי (עם 12 ביתנים) היה מרטין נירופ (1921-1848) (שבנה את בניין עיריית קופנהגן) יחד עם המהנדס א.צ. קרסטן ועם האדריכל הנופים אדוורד גלזל. ובחניכת בית החולים ב-19 בספטמבר 1913 נכח המלך כריסטיאן העשירי.
בית החולים ביספביירג
מנהרה תת-קרקעית בבית החולים ביספביירג
בשנים 2002 ,2005, 2008 ו-2011 זכה בית החולים מהארגון האמריקאי ג'וינט קומישן אינטרניישנל JCI תעודה המעניקה ציון גבוה לבטיחות ולאיכות הטיפול המתקבל בבית החולים לפי סטנדרטים בינלאומיים. ב-2008 עבר בית החולים הערכה מחודשת.
בית החולים מצויד, בין היתר במרכז לאיבחון, טיפול ומעקב של חולי סרטן הראות, כמו כן מרכז קרדיולוגי (בשיתוף פעולה עם Rigshospitalet, מרכז לרפואת עור.

===אישים===
עם הדמויות שהצטיינו בתולדות בית החולים נמנתה האחות שרלוטה מונק שהקימה תוכנית ללימודי סיעוד בבית החולים בשנת 1913.
בשנות ה-1980–1990 יצרה הפסיכיאטרית טובה אורקרוג מודל לטיפול אקוטי ושיקומי שנועד למתבגרים שלקו בסכיזופרניה וששילבה מחלקה שיקומית ואחר כך מסגרת של דיור מוגן בקהילה עם לימודי תיכון מחוץ לבית החולים, בעיירה טלסה הסמוכה.

===המבצע להצלת יהודי דנמרק===
באוקטובר 1943 רופאים ואנשי צוות בבית החולים ביספביירג בראשות הכירורג ד"ר קרל הנרי קסטרKøster),אלן מרי כריסטנסהן, סיגנה יאנסן ואחרים הסתירו בבית החולים - במחלקות, במרפאות, במחלקות הסיעודיות ובקפלת בית החולים בין 1500–2000 יהודים על מנת להצילם מהגירוש המתוכנן למחנות ההשמדה הנאצים וכדי להעבירם למחתרת לשם הברחתם לשוודיה. רבים מהיהודים הוסעו באמבולנסים של בית החולים לחוף על מנת לעלות על הסירות.
בבית החולים טיפלו גם בחברים הפצועים של המחתרת האנטינאצית הדנית.

==קישורים חיצוניים==

* 
לוח זיכרון שהוענק לבית החולים ביספביירג על ידי בית החולים בית ישראל מניו יורק לזכר מבצע הצלת יהודי דנמרק

* [https://www.bispebjerghospital.dk/om-hospitalet/oplev/historie/Documents/Jubilaeumsbog_final.pdf תעודות וצילומים על בית החולים ביספביירג]
* [https://dsr.dk/dshm/sygeplejens-historie/dansk-sygepleje-i-150-aar/bispebjerg-hospital-indviet-1913/billeder-fra-1 תמונות מבית החולים במאה ה-20]
* [http://www.auschwitz.dk/Docu/Rescue.htm האתר הגרמני "אושוויץ"]
* [https://www.holocaustrescue.org/danish-medical-personnel אתר המכון לחקר ההצלה והאלטרואיזם בשואה]- על צוותים הרפואיים הדנים
* [https://www.bispebjerghospital.dk/nythospital/english/Pages/default.aspx על בית החולים החדש העומד להיבנות]
* [https://www.ncbi.nlm.nih.gov/pubmed/20509450 על בניית בית החולים ביספביירג ב-1913]
* [https://academic.oup.com/ajhp/article-abstract/19/1/12/5240646 בית המרקחת של בית החולים]
H.Permin, P.Wagner Reasons for the construction of Bispebjerg Hospital--a hospital with light, air and freedom of nature
Dan Medicinhist Arbog. 2009;37:21-50.
* [https://www.cfmoller.com/p/Acute-Wards-New-Bispebjerg-Hospital-i3186.html הפרויקט החדש]
* [http://www.raoulwallenberg.net/news/copenhagen-raoul-wallenberg-foundation-declares-bispebjerg-hospital-house-of-life/ באתר ראול ולנברג]
* [https://web.archive.org/web/20190428071421/https://aart.dk/en/projects/bispebjerg-hospital על בניין בית החולים וגניו]
* [http://www.jensvbruun.net/Interesser/historie/Traek%20af%20Bisbebjergs%20historie.htm על תולדות גבעת ביספביירג]

==הערות שוליים==

קטגוריה:דנמרק: בריאות ורפואה
קטגוריה:קופנהגן: מבנים
ביספביירג
קטגוריה:יהדות דנמרק
קטגוריה:דנמרק במלחמת העולם השנייה